ПИЦУНДА, нанҳәа 9 — Sputnik. Нанҳәа 8 рзы Урыстәыла Ахада Владимир Путин Аԥсны усутә визитла даҭаан дыҟан. Уи ара иҟазаараан иазгәеиҭеит 2017-2019шш. рзы аинвестициатә программала имҩаԥго аԥаразоужьра 6 миллиард мааҭ артәоит ҳәа. Абри атәы аанацҳауеит РИА Новости.
"Урыстәыла ԥхьаҟагьы Аԥсны асоциал-економикатә ҿиара ацхыраара анаҭалоит, ашәарҭадара ахьчалоит, иалшо ала аполитикатә дгылара азнауеит", — иҳәеит Путин аиҿцәажәарақәа рылкаақәа рылацәажәараан.
Иара убасгьы иазгәеиҭеит аиԥылараан азхьаԥшра ду шаҭаз Аԥсны хра злоу аекономика зманы иҟоу ҳәынҭқарраны ашьақәгылара азҵаара.
"Атәыла аҿиара иазырхоуп аинвестпрограмма. 2017-2019шш. рзы аинвестициатә программала имҩаԥго аԥаразоужьра 6 миллиард мааҭ артәоит", — иҳәеит иара.
Путин иазгәеиҭеит иара убасгьы ажьырныҳәа-хәажәкыра мзақәа рзы атәылақәа рыбжьара атауареикәыршара 6,5% рыла иацлеит ҳәа.